KOMISSION ASETUS (ETY) N:o 1410/81, annettu 25 päivänä toukokuuta 1981, Irlannin ja Pohjois-Irlannin lihanautojen tuotannon kehittämistä koskevan yhteisen toiminnan soveltamista koskevista yksityiskohtaisista säännöistä



Virallinen lehti nro L 141 , 27/05/1981 s. 0026 - 0028

Suomenk. erityispainos Alue 3 Nide 13 s. 0085

Espanjank. erityispainos: Luku 03 Nide 22 s. 0009

Ruotsink. erityispainos Alue 3 Nide 13 s. 0085

Portugalink. erityispainos: Luku 03 Nide 22 s. 0009



KOMISSION ASETUS (ETY) N:o 1410/81, annettu 25 päivänä toukokuuta 1981, Irlannin ja Pohjois-Irlannin lihanautojen tuotannon kehittämistä koskevan yhteisen toiminnan soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisestä toiminnasta lihanautojen tuotannon kehittämiseksi Irlannissa ja Pohjois-Irlannissa 21 päivänä huhtikuuta 1981 annetun neuvoston asetuksen (ETY) N:o 1054/81() ja erityisesti sen 3 artiklan, sekä katsoo, että asetuksen (ETY) N:o 1054/81 3 artiklan 2 kohdan mukaisesti lihasonnien tuotos- ja jälkeläistarkkailun tehostamiseen, keinosiemennyksen käytön lisäämiseen, laidunten ja niittyjen kalkitsemisen lisäämiseen ja säilörehun valmistamisen edistämiseen liittyvien toimenpiteiden soveltamista koskevat yksityiskohtaiset säännöt annetaan neuvoston direktiivin 72/159/ETY() 18 artiklan 2 ja 3 kohdassa säädettyä menettelyä noudattaen, tuotos- ja jälkeläistarkkailun tehostamiseen tarkoitettuihin tukiin voivat sisältyä vastaanottoa varten tarvittavan lisävarustuksen hankintaan tarvittavat investoinnit, tuet kasvattajille testauksesta aiheutuvien kulujen alentamiseksi, palkkiot puhdasrotuisten nautojen kasvattajille, jotta nämä luovuttaisivat tietyt sonninsa jälkeläistarkkailuun, ja täydennyssonnien osto samaan tarkastukseen, keinosiemennyksessä olisi noudatettava laatua ja tulehdusten estämistä koskevia vähimmäisvaatimuksia, rahoitettaville kalkkilaaduille olisi vahvistettava tekniset vähimmäisvaatimukset, säilörehun valmistukseen tarkoitettua tukea olisi myönnettävä ainoastaan sellaisille maatalousyrittäjille, jotka valmistavat säilörehua ensimmäistä kertaa omalla tilallaan; säilörehun suojaamiseksi ja sen pilaantumisen ehkäisemiseksi olisi toteutettava asianmukaisia toimenpiteitä; maatalouden neuvontapalvelujen olisi opastettava tuottajia hyvälaatuisen säilörehun teossa, Irlannin ja Pohjois-Irlannin maatalousyrittäjien vaikean tulotilanteen ja toimenpiteiden kausiluonteisuuden johdosta nämä toimenpiteet olisi toteutettava mahdollisimman nopeasti, ja tässä asetuksessa säädetyt toimenpiteet ovat maatalouden rakenteiden pysyvän komitean lausunnon mukaiset, ON ANTANUT TÄMÄN ASETUKSEN: 1 artikla 1. Neuvoston asetuksen (ETY) N:o 1054/81 3 artiklan 1 kohdan a ja b alakohdassa tarkoitetun lihasonnien tuotos- ja jälkeläistarkkailun tehostamiseen liittyviin toimenpiteisiin kuuluvat ainoastaan seuraavat: a) seuraavien lisälaitteiden tai hyödykkeiden osto tai hankinta: P puhdasrotuisten nautojen tilalla suoritettavaan painontarkkailuun tarkoitetut siirrettävät välineet, P liha- ja risteytyssonnien tuotosarvosteluun tarkoitetut rakennukset ja välineet; välineisiin voivat kuulua ruokintaan, puhdistukseen, punnitukseen, sonnien fyysiseen käsittelyyn ja niiden rekisteröintiin tarvittavat laitteet sekä ruhojen ja lihan ominaisuuksien mittaamiseen tarvittavat ultraäänilaitteet, P jälkeläisarvosteluun luovutettujen sonnien sijoitustilat hyväksytyillä asemilla, P hyväksytyillä asemilla suoritettaviin tutkimuksiin tarkoitetut sonnit, P jälkeläisarvosteluun luovutettujen sonnien jälkeläisten lihan ja ruhojen ominaisuuksien mittaamiseen tarvittavat välineet ja näytteenotto, P vasikoiden sijoitustilat sonnien jälkeläisarvostelua varten hyväksytyillä asemilla; b) automaattisen tietojenkäsittelyjärjestelmän kehittäminen tiloilta kerättävien punnitustietojen keruuta ja käsittelyä varten; c) puhdasrotuisten nautojen kasvattajille tilalla suoraan suoritettavasta painontarkkailusta ja lihasonnien tuotosarvostelusta aiheutuvien kulujen vähentäminen; d) palkkion maksaminen sellaisesta valittujen ja jälkeläistarkkailun alaisten sonnien jälkeläisestä, joka on syntynyt puhdasrotuisten nautojen kasvatustilalla. 2. Tuotos- ja jälkeläistarkkailun tulokset on julkaistava ja toimitettava sonnien ja siemennesteen ostajille. 2 artikla 1. Neuvoston asetuksen (ETY) N:o 1054/81 3 artiklan 1 kohdan c alakohdassa tarkoitetut keinosiemennysten edistämistä koskevat tuet voidaan myöntää seuraavin edellytyksin ensimmäisestä vuosittaisesta nautojen keinosiemennyksestä aiheutuvien kulujen vähentämiseksi: a) tämän tuen määrän on käytävä ilmi kasvattajille jaetuista keinosiemennystä koskevista asiakirjoista; b) tuki ei saa olla suurempi kuin 1,7 ECUa (A) ensimmäisestä keinosiemennyksestä siltä osin kuin keinosiemennykset ovat sallittuja ja niitä ei suoriteta hyväksytyssä keskuksessa (kasvattajat suorittavat keinosiemennyksen itse); c) on toteutettava toimenpiteitä, jotta: P keinosiemennystoimenpiteet toteutetaan noudattaen riittäviä laatuvaatimuksia, jotka koskevat niin keinosiemennysvälineitä kuin henkilökunnan pätevyyttä, sonnien ja niiden siemennesteen laatua, P keinosiemennys ei edistä tulehdusten leviämistä, P varmistetaan keinosiemennysten hintojen valvonta. 2. Kalkin käytön edistämistoimenpiteet, sellaisina kuin niistä säädetään neuvoston asetuksen (ETY) N:o 1054/81 3 artiklan 1 kohdan d alakohdassa, voidaan panna täytäntöön seuraavin edellytyksin: a) tukea myönnetään vain sellaiselle kalkille, jota tuottajat käyttävät laidunten ja niittyjen laadun parantamiseksi; b) alueilla, joilla toteutetaan muita yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3509/80(), 6 artiklan 1 kohdassa tarkoitettuja yhteisiä toimia, tuen määrä, joka näiden ohjelmien mukaisesti myönnetään kalkin käyttämiseen, ei saa nousta tämän asetuksen soveltamisen vuoksi; c) eri kalkkilaatujen on täytettävä olemassa olevat tekniset vähimmäisvaatimukset. Maatalouden neuvontapalvelujen olisi pystyttävä opastamaan tuottajia kalkitsemiseen liittyvien olosuhteiden osalta. 3. Tukia talvirehuhankintojen laadun ja määrän kohottamiseksi edistämällä laajempaa säilörehun tekemistä neuvoston asetuksen (ETY) N:o 1054/81 3 artiklan 1 kohdan e alakohdan mukaisesti: a) voidaan myöntää tuottajille, jotka valmistavat säilörehua ensimmäistä kertaa: P jos säilörehu käytetään heidän omalla tilallaan, P jos säilörehun säilytyspaikka on sopiva ja siilo on peitetty ja suojattu teknisesti oikealla tavalla, P jos säilörehun puristenesteiden aiheuttaman pilaantumisen estämiseksi toteutetaan toimenpiteitä; b) lasketaan säilörehutonnia kohti (yksi tonni vastaa 1,13 kuutiometriä tai 40 kuutiojalkaa). Maatalouden neuvontapalvelujen olisi pystyttävä neuvomaan tuottajia hyvälaatuisen säilörehun tekemisessä. 3 artikla Kyseisten jäsenvaltioiden on toimitettava komissiolle kertomus tämän asetuksen soveltamisen tuloksista kunkin vuoden 31 päivään maaliskuuta mennessä ja ensimmäisenä vuonna viimeistään 31 päivänä maaliskuuta 1982. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä toukokuuta 1981. Komission puolesta Poul DALSAGER Komission jäsen () EYVL N:o L 111, 23.4.1981, s. 1 () EYVL N:o L 96, 23.4.1972, s. 1 () EYVL N:o L 94, 28.4.1970, s. 13 () EYVL N:o L 367, 31.12.1980, s. 87